
Text rozhodnutia
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Prievidza 10P/46/2025 3825201864 16. 07. 2025 JUDr. Katarína Zajacová ECLI:SK:OSPD:2025:3825201864.3
ROZSUDOK V MENE SLOVENSKEJ REPUBLIKY Okresný súd v Prievidzi sudkyňou JUDr. Katarínou Zajacovou vo veci starostlivosti o maloletého A. B., nar. XX.X.XXXX, zastúpeného kolíznym opatrovníkom, Úradom práce sociálnych vecí a rodiny Prievidza, dieťa rodičov: matky C. B., nar. X.X.XXXX, bytom D., E. F. XXXX/X, otca A. B., nar. XX.X.XXXX, bytom D., E. G. X, o úprave rodičovských práv a povinností účastníkov k maloletému dieťaťu, takto rozhodol: I. S c h v a ľ u j e rodičovskú dohodu účastníkov, ktorou sa maloletý A. B., nar. XX.X.XXXX z v e r u j e do osobnej starostlivosti matky, C. B., nar. X.X.XXXX. II. Právo zastupovať maloleté dieťa v bežných veciach a spravovať jeho majetok v bežných veciach m a j ú obaja rodičia, každý samostatne. III. Otec maloletého dieťaťa, A. B., nar. XX.X.XXXX sa z a v ä z u j e platiť na výživu maloletého A. výživným v sume 150,- eur mesačne od 17.4.2025 vždy do 20. dňa v mesiaci vopred do rúk matky maloletého dieťaťa. IV. Zročné výživné za obdobie od 17.4.2025 do 30.6.2025 v sume 420,- eur sa otec maloletého dieťaťa z a v ä z u j e splácať v mesačných splátkach po 10,- eur spolu s bežným výživným počnúc mesiacom nasledujúcim po právoplatnosti tohto rozsudku s tým, že omeškanie s platením jednej splátky má za následok splatnosť celého plnenia. V. Otec maloletého dieťaťa je oprávnený stretávať sa s maloletým A. každý nepárny kalendárny týždeň v kalendárnom roku od soboty od 10.00 hod. do nedele do 10.00 hod. nepretržite. Matka maloletého dieťaťa sa z a v ä z u j e maloleté dieťa na styk s otcom pripraviť a v určenú hodinu mu ho odovzdať v mieste svojho bydliska a otec maloletého dieťaťa sa z a v ä z u j e maloleté dieťa si v mieste bydliska matky prevziať v určené hodinu a po uplynutí doby styku jej ho vrátiť späť do miesta jej bydliska. odôvodnenie: 1. Tento rozsudok podľa § 221 písm. a/, b/ CSP neobsahuje odôvodnenie. Poučenie: Proti tomuto rozsudku odvolanie nie je prípustné s poukazom na ust. § 368 CSP a § 122 CMP, podľa ktorého ak vo veciach starostlivosti súdu o maloletých súd rozsudkom schválil dohodu rodičov, nie sú rodičia oprávnení podať voči výroku, ktorým bola dohoda schválená, odvolanie. Kolízny opatrovník sa
odvolania proti rozsudku vzdal, čo potvrdil svojim podpisom do súdnej zápisnice o pojednávaní zo dňa 16.7.2025. Ak povinný dobrovoľne nesplní, čo mu ukladá vykonateľné rozhodnutie, oprávnený môže podať návrh na vykonanie exekúcie podľa osobitného predpisu, Zákona č. 233/1995 Z.z. o exekútoroch a exekučnej činnosti.

Zdroj: KAUZIS.SK – https://www.kauzis.sk/judikatura/r/ECLI:SK:OSPD:2025:3825201864.3 (dáta aktuálne k 8. 11. 2026). Záväzné je znenie zverejnené súdom.




